**Alsó- Tisza-menti Önkormányzati Társulás**





**Feladatellátó Jegyzőjétől**

**Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/13-2/2022.

**E L Ő T E R J E SZ T É S**

**az Alsó- Tisza-menti Önkormányzati Társulás Társulási Tanácsa**

**2022. májusi döntéséhez**

**Tárgy:** *2021. évről szóló éves belső ellenőrzési összefoglaló jelentés és a belső kontrollrendszer minőségének értékeléséről szóló jegyzői nyilatkozat elfogadása*

**Tisztelt Társulási Tanács!**

Tájékoztatom Önöket arról, hogy az Alsó- Tisza-menti Önkormányzati Társulás okleveles pénzügyi revizora Gajdán Lejla elkészítette **az általa a Társulásnál 2021. évben végzett ellenőrzésekről szóló éves összefoglaló jelentését.**

*Az ellenőrzések végrehajtása* az előre kiadott (és a Társulási Tanács által elfogadott) *ellenőrzési ütemterv szerint valósult meg.*

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet 49. § (3a) bekezdésében meghatározott rendelkezésnek eleget téve határidőn belül, a zárszámadás részeként nyújtom be elfogadásra tárgyi belső ellenőri jelentést.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (a továbbiakban: Bkv.) 48. §-ában rögzített követelményeknek megfelelően készített *összefoglaló jelentés*  változtatás nélküli elfogadását kezdeményezem.

Csatolom a Csanyteleki Polgármesteri Hivatal Vezetője, mint a Társulás feladatellátó jegyzője által a Bkr. 11. §-ában foglaltaknak megfelelő *nyilatkozatát* is.

**Tisztelt Társulási Tanács!**

Javaslom az előterjesztéshez csatolt belső ellenőri összefoglaló, a jegyzői nyilatkozat és a mellékelt határozat változtatás nélküli elfogadását.

C s a n y t e l e k, 2022. május 4.

Tisztelettel:

…………………………………..

Kató Pálné feladatellátó jegyző

**…./2022. (..... ...) Atmöt határozat**

**Tárgy:** *2021. évi évről szóló belső ellenőrzési összefoglaló jelentés és a belső kontrollrendszer minőségének értékeléséről szóló jegyzői nyilatkozat elfogadása*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (továbbiakban: Bkr.) 48. §-ában rögzített követelményeknek megfelelően elkészített, a Társulás Társulási Tanácsa elé a Bkv. 49. § (3a) bekezdése szerinti kötelezettségének eleget téve beterjesztett, a Társulás 2021. évi belső ellenőrzéséről szóló *összefoglaló jelentését* napirendje keretében megtárgyalta és jóváhagyta azt. Változtatás nélkül tudomásul vette a határozat 1. melléklete szerinti Csanyteleki Polgármesteri Hivatal Vezetője (feladatellátó jegyző) által a Bkr. 11. §-ában foglalt *nyilatkozatát.*

1. Az Alsó- Tisza-menti Önkormányzati Társulás Társulási Tanácsa a Bkr. 48. §-ában rögzített követelményeknek megfelelően elkészített, a Társulás 2021. évi belső ellenőrzéséről szóló *összefoglaló jelentését* e határozathoz 1. mellékletként csatolt tartalommal jóváhagyta.
2. A Társulás Társulási Tanácsa változtatás nélkül tudomásul-vette a határozat 2. melléklete szerinti Csanyteleki Polgármesteri Hivatal Vezetője (feladatellátó jegyzője) által a Bkr. 11. §-ában foglalt, *a belső kontrollrendszer minőségének értékeléséről szóló jegyzői nyilatkozatot.*

Határozatról értesítést kap:

* Társulás Társulási Tanácsa Elnöke (Helyben)
* Társulás Társulási Tanácsa Tagjai, Települések Polgármesterei (Székhelyükön)
* Gajdán Lejla belső ellenőr (Szeged)
* Kató Pálné a Csanyteleki Polgármesteri Hivatal Vezetője (Feladatellátó jegyző) és általa
* Tóth Józsefné Adó- és Pénzügyi Iroda Vezetője (Helyben)
* Irattár